又六卷之《泥洹经》，先至京师，生剖析经理，立阐提成佛之义，时大本未传，旧学不许之，以为邪说，遂摈于众中，生袖手入平江虎丘山，竖石为听徒，讲《涅槃经》，至阐提有佛性处曰：如我所说，契佛心否？群石皆首肯。此即「顽石点头」 之典故。后游庐山，居销景岩，闻昙无谶在北凉，重译涅槃之后品，至南京见之，果如生言。南宋元嘉十一年十一月寂。见《高僧传》七、《释氏稽古略》二。